The written protohistorie o Scotland begoud wi the incumin o the Roman Empire in soothren an central Gret Breetain, whan the Romans occupee'd whit is nou Ingland an Wales, admeinisterin it as a province cried Britannia. Roman invasions an occupations o soothren Scotland war a series o breif interludes. In 83–4 AD the General Gnaeus Julius Agricola baet the Caledonians at the battil o Mons Graupius, an Roman forts war breiflie set alang the Gask Rig naur til the Hieland lyn (nane ar kent ti hae been biggit ayont that). Thrie yeir eftir the battil the Roman airmies haed resiled til the Soothren Uplands. Thay pit up Hadrian's waw for ti haud in the tribes on baith syds o the waw, an the Limes Britannicus becam the northren laundmairch o the empire, awtho the airmie hauden on til the Antonine Waw in the Middil Lawlands for twa short periods—the hindmaist o thaim wis durin the tym o Emperor Septimius Severus frae 208 till 210. The amoont o Roman militar occupation o onie significant pairt o Scotland wis boond til a tot o aboot 40 yeir, awtho thair swee on the soothren bit o the kintra occupee'd bi Brythonic tribes sic as the Votadini an Damnonii wad still hae been conseiderabil.